Polisie waarsku persone met huurmotors | Maroela Media
Die polisie in die Oos-Kaap het 'n paar veiligheidswenke gedeel met persone wat motors huur, in die lig van 'n huisroof wat die naweek in KwaNobuhle plaasgevind het.
Sers. Majola Nkohli, woordvoerder van die polisie, het gesê die eienaar van 'n huis in KwaNobuhle het Saterdagaand omstreeks 21:30 wakker geword toe iemand by die agterdeur wou inbreek. "Twee mans, gewapen met vuurwapens, het dadelik in die huis ingestorm. Die man en sy meisie is met vuurwapens gedreig terwyl een van die inbrekers die huis geplunder het," het Nkohli verduidelik.
Die inbrekers het met drie selfone, 'n plasma-televisiestel en 'n skootrekenaar gevlug. "Die verdagtes het daarna in die slagoffer se gehuurde Volkswagen Polo gevlug, wat later, ongeveer 3 km verder, verlate aangetref is."
Nkohli het gesê die polisie doen 'n beroep op voertuigeienaars, veral diegene met gehuurde motors, om veiligheidshekke te installeer om hulle tyd te gee om die polisie te kontak of die aandag af te lei wanneer diewe besig is om te breek. "Voertuigeienaars moet ook seker maak dat die sleutels van die motor en enige ander sleutels nie op 'n tafel lê of op 'n plek waar mens dit maklik sien nie, wanneer hulle gaan slaap."
Man vas oor moord ná hy meisie betrap
?? ?? Dubbel ?? …en die huurmotor het wat met 'n huisbraak uit te waai? Of het MM dalk 'n paragraaf of so uit die berig gelos?
So as ek n motor huur moet ek n hek instaleer waar ek dan gaan oornag ….dis simpel raad ..kan die polisie nie net eerder hulle werk begin reg doen en proaktief begin optree as om heeltyd net agter reaktief te wees …..DOEN ASB net julle werk reg en begin die diewe te VANG ! En as jy hom het sorg dat hy nie ontsnap uit aanhouding en dat hy gestraf word…. is dit dan SO moelik ?
Ek verstaan nie mooi…..
Rerig?? het huur motors nie opspooring stelsels nie? Meeste van die voertuie wat gebruik word vir roof is ook gekaap…….